**Materská škola, Rumanova 4, časť- Košice -Staré Mesto**

**Školský vzdelávací program pre predprimárne vzdelávanie**

***,,Život na Zemi"***

**Dátum prerokovania ŠKVP v pedagogickej rade:** august 2017

**Dátum prerokovania ŠKVP v rade školy:** september 2017

**Dátum prerokovania ŠKVP so zriaďovateľom:** september 2017

**Dátum vydania ŠKVP:** august 2017

**Titul, meno, priezvisko riaditeľa: Eva Pačaiová**

Materská škola Rumanova 4, Košice-Staré Mesto

Školský vzdelávací program

**„Život na Zemi“**

OBSAH

1. Základné indentifikačné údaje o škole ................................................................................ 4

2. Vymedzenie vlastných cieľov a poslania výchovy a vzdelávania .......................................6

3. Vlastné zameranie školy....................................................................................................... 6

6. Učebné osnovy a východiská plánovania ............................................................................ 8

8. Spôsob, podmienky ukončovania výchovy a vzdelávania a vydávanie dokladu o získanom vzdelaní..................................................................................................................................... 9

10. Materiálno-technické a priestorové podmienky................................................................10

12. Vnútorný systém kontroly a hodnotenia detí ................................................................... 13

13. Vnútorný systém kontroly a hodnotenia zamestnancov školy.......................................... 14

Materská škola Rumanova 4, Košice-Staré Mesto

Školský vzdelávací program

**„Život na Zemi“**

*,,Každý vzdelaný človek, čím je lepší*

*a ušľachtilejší, tým viac si váži prírodu.*

*Kto si váži prírodu, ten ju aj miluje.*

*Láska k prírode sa mala vštepovať deťom*

*v rodinách a v škole ako jedna z najvážnejších*

*vlastností človeka."*

*J.A.Komenský*

Musíme si uvedomiť, že Zem je niečo, čo udržiava život a vytvára podmienky pre rozvoj všetkého živého. Výchova a sebavýchova v oblasti ochrany prírody a životného prostredia je ponímaná ako celoživotný proces. S cieľavedomou výchovou je potrebné začať už od najútlejšieho veku pri rešpektovaní vekových a individuálnych zvláštností detí. V predškolskom veku sú deti k všetkému navôkol omnoho citlivejšie a vnímavejšie, ako dospelí. Čím skôr začneme formovať ich správanie sa voči prírode, tým je väčší predpoklad na dosiahnutie pozitívnych výsledkov. Úlohou našej materskej školy je viesť deti k poznaniu podstaty ekologických zákonitostí, k rozvíjaniu estetického cítenia a formovaniu citového, humánneho a morálneho vzťahu k ochrane a tvorbe životného prostredia, rozvíjať elementárne prvky environmentálnej gramotnosti v osobnom vzťahu a kontakte s prírodným a spoločenským prostredím, viesť deti k zdravému životnému štýlu a usilovať sa o zdravý a bezpečný život zaradením pohybových aktivít.

**2. Základné indentifikačné údaje o škole.**

**Názov školy**: Materská škola

**Adresa školy:** Rumanova 4, Košice-Staré Mesto

**E-mailova adresa:** [msrumanova@centrum.sk](mailto:msrumanova@centrum.sk)

**Telefón:** 055 / 6220284

**Webová stránka školy:**  msrumanova.sk

**Zriaďovateľ:** MČ Košice-Staré Mesto, Hviezdoslavova7

e-mail: starosta@kosice-city.sk

**Telefón**: 055 / 6827156

**Webová stránka:** www.kosice-city.sk

**Príslušnosť k školskému úradu:** KŠÚ Zádielska ul. Košice

**Forma hospodárenia:** rozpočtová organizácia od 1.01.2012 s právnou subjektivitou

**Výchovná starostlivosť:** celodenná

**Elokované pracoviská MŠ:** nie

**Štatutárny zástupca:** Eva Pačaiová

**Vedúci zamestnanci:** Eva Pačaiová – riaditeľka školy

**Pedagogická rada:** Mgr. Silvia Komárová / predseda MZ /

Eva Pačaiová riaditeľka MŠ,

Mária Ivanová

Antónia Adamčíková

Klára Csájiová

Monika Kollárová

**3. Vymedzenie vlastných cieľov a poslania výchovy a vzdelávania**

Cieľom predprimárneho vzdelávania je dosiahnuť optimálnu kognitívnu, senzomotorickú a sociálno-citovú úroveň ako základ pripravenosti na školské vzdelávanie a na život v spoločnosti. Školský vzdelávací program je zostavený tak, aby rešpektoval ciele výchovy a vzdelávania uvedené v zákone č. 245/2008 Z. z. o výchove a vzdelávaní (školský zákon) a o zmene a doplnení neskorších predpisov.

**Poslanie materskej školy**

Materská škola má jedinečnú možnosť formovať osobnosť dieťaťa, sledovať ich vývin, napredovanie a zmeny, ktoré tvoria základ ich ďalšieho života. Dôležitým poslaním materskej školy je citlivo napomáhať, rozvíjať, stimulovať a dávať deťom to, čo potrebujú pre svoj prirodzený vývin a pre šťastné a radostné detstvo.

**Vlastné ciele**

* V procese výchovy a vzdelávania detí vytvoriť symbiózu rozvíjania kognitívnej a nonkognitívnej zložky.
* Vytvoriť základy osobnostných a sociálnych kompetencií v súvislosti s prípravou detí na život, na vzdelávanie v ZŠ, na nároky spoločnosti.
* Rozvíjať osobnosť dieťaťa, jeho jedinečnosť, nadanie dieťaťa prostredníctvom krúžkovej činnosti- anglický jazyk, hudobno-pohybovej výchovy, výtvarnej výchovy
* Rozvíjať elementárne prvky environmentálnej gramotnosti v osobnom vzťahu a kontakte s prírodným a spoločenským prostredím prostredníctvom bádania, skúmania a experimentovania.
* Cez vlastné vnútro umožňovať deťom aby prežívali, preciťovali rozmanitosti prírody, ale aj jej krehkosť a nutnosť ochrany.
* Uľahčovať plynulú adaptáciu na nové neznáme prostredie prostredníctvom konzultácií učiteľ- rodič.
* Viesť deti k zdravému životnému štýlu prostredníctvom pohybu, kde práve  pohyb je jeho nevyhnutnou zložkou.
* Rozvíjať emocionálnu inteligenciu v súbežnosti s rozvíjaním inteligenčného potencionálu, rozvíjaním empatie a prosociálneho správania sa.
* Prostredníctvom edukačných aktivít eliminovať prejavy problémového správania detí v materskej škole.
* Pozornosť venovať prosocionálnej výchove - posilňovať úctu dieťaťa k rodičom, starým rodičom, súrodencom.
* Rozvíjať u detí schopnosti vedieť sa pohybovať v sociokultúrne rôznorodom prostredí a od útleho veku ich pripravovať na stretnutia s odlišnými ľuďmi.
* Zapájať do spolupráce s materskou školou čo najviac rodičov prostredníctvom rôznych spoločných aktivít a akcií.

**4. Vlastné zameranie školy**

Materská škola sa nachádza v historickom jadre tichšej zóne mesta Košíc. Od 01.01.2012 je materská škola s právnou subjektivitou, zriaďovateľom je Mestská časť– Staré Mesto. Materská škola je situovaná v krásnom prostredí s dostatkom zelene, v blízkosti sa nachádza Mestský park. K budove materskej školy patrí aj školský areál.

***Zameraním našej materskej školy je:***

* Rozvíjať pohybovú aktivitu detí a viesť ich k zdravému životnému štýlu.
* Rozvíjať elementárne prvky enviromentálnej gramotnosti prostredníctvom skúmania, bádania a experimentovania.
* Obohacovať výchovu a vzdelávanie detí o rozmer kultúry a estetiky, poznávania a prežívania kultúrneho života nášho mesta zapájaním sa do rôznych súťaží (hudobné, výtvarné, dramatické).
* Rozvíjať osobnosť dieťaťa pri uplatňovaní zdravého sebavedomia s dôrazom na sebapoznanie a sebareguláciu svojho správania.

Forma výchovy a vzdelávania: celodenná

**5. Učebné osnovy**

Učebné osnovy tvoria vzdelávacie štandardy jednotlivých vzdelávacích oblastí najmenej v rozsahu **Štátneho vzdelávacieho programu pre materské školy** v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov.

**6. Východiská plánovania výchovy a vzdelávania v materskej škole**

Výchovno-vzdelávaciu činnosť (ďalej VVČ) plánujeme týždenne, plánujeme vzdelávacie aktivity. Výchovno-vzdelávací plán pre príslušný týždeň vypracúva učiteľka rannej zmeny aj pre kolegyňu popoludňajšej zmeny (po ich vzájomnej konzultácii). Obsah i forma plánu VVČ je plne v kompetencii každej učiteľky.

**Plánujeme tematicky, témy výučby nemáme dané, volia si ich učiteľky podľa vlastného uváženia a vzájomnej dohody v konkrétnej triede, pričom zohľadňujú záujmy a potreby detí. Časová ohraničenosť jednotlivých tém závisí od učiteliek, ktoré zohľadňujú záujem detí o konkrétne témy. Pri plánovaní aktivít na konkrétny týždeň si učiteľky vyberajú výkonové štandardy zo ŠkVP, ktoré prispôsobujú schopnostiam danej skupiny detí, pričom môžu (ale nemusia) využívať adaptácie výkonových štandardov jednotlivých VO vymedzené viacerými úrovňami dosahovania jednotlivých výkonov.**

Plánovanie na triedach je realizované podľa dohody na prvej pedagogickej rade. Osnovu plánovania tvoria: vzdelávacia oblasť, výkonový štandard, výkonové úrovne rešpektujúce vekové osobitosti dieťaťa (v zmiešanej triede minimálne 2 VŠ), organizačná forma, konkrétna aktivita a stratégia prostredníctvom ktorej sa plánuje daný cieľ dosiahnúť, dátum realizácie, podpis učiteľky, ktorá cieľ realizovala.

V čase školských letných prázdnin ( júl, resp. august) je spravidla prerušená prevádzka materskej školy na 4 týždne. V ostatnom čase pokiaľ je materská škola v prevádzke, učiteľky plánujú výchovno – vzdelávaciu činnosť samostatne, prevažne hry a obľúbené činnosti detí podľa vlastného uváženia.

Nie je určené, koľko rozvojových úrovní majú učiteľky plánovať. Plánovanie úrovní na dosiahnutia cieľa je úplne v kompetencii učiteľky, ktorá najlepšie vie, aké sú deti v jej triede. Pri plánovaní učiteľky sledujú vyvážený pomer zamerania činností podľa vzdelávacích oblastí.

Do triednej knihy sa zapisujú denne realizované činnosti a aktivity v minulom čase a využívajú sa skratky : **HČ** – hry a činnosti podľa výberu detí, **ZC**- zdravotné cvičenie, **VA** – vzdelávacia aktivita, **PV-** pobyt vonku.

Vyučovacím jazykom v škole je štátny jazyk (slovenský).

**7. Spôsob a podmienky ukončovania výchovy a vzdelávania a vydávanie dokladu o absolvovaní predprimárneho vzdelávania.**

**Predprimárne vzdelanie** získa dieťa absolvovaním posledného ročníka vzdelávacieho programu odboru vzdelávania v materskej škole. **Predprimárne vzdelanie** ukončuje dieťa spravidla v školskom roku, v ktorom do 31. augusta dosiahne šiesty rok veku a dosiahne školskú spôsobilosť. **Predprimárne vzdelanie** môže dieťa získať aj vtedy, ak nedovŕšilo šiesty rok veku, ale podľa vyjadrenia príslušného školského zariadenia výchovného poradenstva a prevencie a všeobecného lekára pre deti a dorast môže plniť povinnú školskú dochádzku (predčasné zaškolenie dieťaťa na žiadosť rodičov).

Dokladom o získanom stupni vzdelania je **Osvedčenie o absolvovaní predprimárneho** **vzdelania.** Dieťa ho získa absolvovaním posledného ročníka vzdelávacieho programu odboru vzdelávania v materskej škole.

Osvedčenie ako doklad o získanom vzdelaní je verejnou listinou, v súlade s § odst.2 školského zákona a môžu vydávať len materské školy zaradené v sieti škôl a školských zariadení ministerstva školstva. Osvedčenie sa vydáva len na základe písomnej žiadosti rodiča, spravidla pri tradičnej rozlúčke s predškolákmi. Rozlúčková slávnosť je spojená s programom, ktorý pripravia pani učiteľky a rozlúčkovým pohostením, ktoré pripravujú rodičia predškolákov. Zároveň riaditeľka materskej školy so súhlasom predsedu RZ zakúpia pre deti darčeky: knihy a diplom o úspešnom **Absolvent predprimárneho vzdelania** je pripravený na vstup do primárneho vzdelávania v základnej škole a na ďalší aktívny život v spoločnosti.

8**. Materiálno-technické a priestorové podmienky**

Materská škola na Rumanovej ulici č. 4 v Košiciach je zriadená v neúčelovej trojposchodovej budove z roku 1929, ktorá je v súlade s treťou časťou, s § 51 vyhlášky Ministerstva životného prostredia Slovenskej republiky č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie. Tomu zodpovedá aj interiér aj exteriér.

Budova je trojposchodová, so schodišťom, bez výťahu, s kapacitou 55 detí. Na prízemnom podlaží sa nachádza šatňa pre 2 triedu detí, vybavená zánovnými skrinkami pre deti na odkladanie vecí, veľká lavica.

Na 1. poschodí sa nachádzajú dve triedy, šatňa pre najmenšie deti, umyváreň s WC pre detí a umývadlami, chodbičkou s vešiakmi na uteráky, (príslušný počet umývadiel a detských záchodíkov, zodpovedajúci Vyhláške, schválený RÚVZ v KE). Triedy sú spojené so spálňou, nachádza sa tam aj miestnosť pre personál (zrenovovaná), sklad čistiacich prostriedkov, kancelária vedúcej školskej jedálne.

Na druhom poschodí sa nachádza jedna veľká trieda, s priľahlými dvoma dennými miestnosťou, dve otvorené šatne pre deti, vybavené zánovnými šatňovými skrinkami a lavičkami, sociálne zariadenia a umýváreň (vybavené v súlade s požiadavkami stanovenými vo všeobecne záväzných predpisoch), - miestnosť pre riaditeľku a hospodárku školy, Registratúrne stredisko (samostatná miestnosť), miestnosť pre učiteľky (zrekonštruovaná v júli 2018). Škola nedisponuje telocvičňou, telovýchovné aktivity sa realizujú v herniach, príp. v telocvični základnej školy. V prípade priaznivého počasia sa telovýchovné aktivity realizujú v exteriéri materskej školy a v neďalekom Mestskom parku. Priestory na seba funkčne nadväzujú, bez vzájomného rušenia, spĺňajú podmienky na voľné hry detí, oddych a odpočinok, osobnú hygienu s otužovaním a pohybové aktivity. Priestorové usporiadanie, funkčné členenie a vybavenie materskej školy zodpovedá veku, zdravotnému stavu, stupňu telesného a duševného vývinu, telesným rozmerom detí a účelu.

Prostredie materskej školy vytvára podmienky pre celkovú pohodu dieťaťa, pozitívne ovplyvňuje osobnosť jeho tým, že v plnej miere uspokojuje jeho psychické, citové a telesné potreby. Mikroklíma prostredia materskej školy vplýva na pocit pohody, výkonnosť a únavu pri pohybe, hre, učení a práci. Pre prostredie materskej školy, výber zariadenia, nábytku, textílií platia bezpečnostné a hygienické normy. Prostredie materskej školy spĺňa estetické a emocionálne kvality. Je rodinného typu, je útulné, príjemné a harmonické. Každá trieda je jedinečná, výborne vybavená moderným a funkčným, nezávadným detským nábytkom. Prostredie úzko súvisí s cieľmi materskej školy, výchovno-vzdelávacou činnosťou, obsahom výchovy a vzdelávania, s učením a učením sa dieťaťa, podnetnosť prostredia je dynamická, odrážajú sa v ňom každodenné pokroky, zmeny a novinky realizovaného programu. Učiteľky materskej školy neustále navodzujú priaznivú sociálno-emocionálnu atmosféru v triede, cieľavedome vytvárajú podnetné prostredie pre spontánne i zámerné učenie i učenie sa a súčasne inšpirujú deti k aktívnej pomoci pri tvorbe takéhoto prostredia. Steny sú príťažlivo vyzdobené, aj čo sa týka chodieb a násteniek. Priestory sú čisté, udržiavané. Voľba materiálneho vybavenia zohľadňuje potreby detí a nie je samoúčelná. Voľne, pre deti viditeľne uložené pomôcky sú súčasťou materiálneho vybavenia. Poskytujú deťom priame, bezprostredné zážitky, dávajú voľný priechod ich iniciatíve a podporujú ich vnútornú motiváciu. Súčasťou materiálno-technických podmienok, je zabezpečenie dostatku: - hračiek a hrového materiálu umiestneného v zornom poli dieťaťa, vrátane digitálnych hračiek, učebných pomôcok vyrobených z rôzneho materiálu, vrátane digitálnych učebných pomôcok, a to:

* **hudobného charakteru** – hudobné nástroje (2x klavír – v dvoch triedach, tretí v školskej jedálni), Orffov inštrumentár, CD a DVD nahrávky hudobných diel atď.,

• **dramatického charakteru** – rôzne druhy bábok, maňušiek

• **pohybového charakteru** – telovýchovné náradie (voľné aj pevné) a náčinie (napr. švihadlá, obruče, stuhy, lopty, tyče, šatky), trampolína malá, bicykle, odrážadlá, trampolína veľká (na šk. dvore)

• **výtvarného charakteru** – štetce, výkresy, nožnice, farebný papier, krepový papier, akvarelové farby, temperové farby, voskové pastely, suché pastely, uhlíky, rudky, hlina, plastelína, stojany na výkresy, vysekávačky tvarov, tuše, atramenty, špilky...

* **detskej literatúry v knižnej i digitálnej forme** (vrátane encyklopédií, detských edukačných programov), - odbornej literatúry v knižnej i digitálnej forme, - digitálnych technológií.
* **drevené skladačky puzzle,**
* **Lego , Duplo a iné stavebnice drevené i z PVC,**
* **rôzne edukačné pomôcky** (sklad pomôcok na 2. poschodí)
* **hračky k rôznym aktivitám** (kuchynky, dopravné kútiky, pracovné kútiky s náradím...)
* **Predčitateľská gramotnosť** (knihovníčky s policami rôznych tvarov)
* **detské interaktívne hračky** (hovoriace knihy, robotické včely, detské notebooky...)
* vybavené centrá aktivít (starostlivosť o dieťa)
* **Interaktívne tabule** vo všetkých triedach, so zapojeným internetom
* Rozmiestnenie nábytku rešpektuje potrebu detí mať dostatok priestoru na hry, pohybové činnosti a odpočinok. Nábytok triedy má rešpektuje antropometrické požiadavky (jeho výška, veľkosť (zodpovedá veľkosti detí), predchádza unaviteľnosti detí, atď.). Zariadenie je jednoduché, prispôsobené počtu detí, je vyhotovené z prírodných materiálov, voskované alebo morené ekologickými prípravkami, aby neškodilo zdraviu detí, je bezpečné a rozvíja estetické cítenie detí.
* Ležadlá sú pružné, dostatočne pevné a stabilné, dobre tepelne izolované, ľahko prenosné a skladateľné.
* Koberce sú nové vo všetkých troch triedach.
* Triedy sú vybavené aj lekárničkami.

**Usporiadanie triedy:**

• umožňuje deťom komunikáciu pri spoločných činnostiach v skupinách,

• uľahčuje deťom voľný kontakt s najbližším okolím,

• uľahčuje dieťaťu prístup k hračkám a pomôckam,

• umožňuje dieťaťu plánovať a vytvárať hrové prostredie podľa vlastného zámeru,

• umožňuje dieťaťu vykonávať činnosti podľa vlastného tempa a umožniť mu uvedomiť si vlastné možnosti,

• umožňuje dieťaťu ponechať vlastný výtvor v prostredí,

• umožňuje deťom hrať sa a tvoriť podľa vlastných predstáv na základe samostatného rozhodovania sa pri výbere činností,

• prostredie našej materskej školy je bezpečné, estetické a funkčné,

• umožňuje dodržiavanie vopred stanovených pravidiel deťmi a učiteľkami, pri ukladaní hračiek a pri manipulácii s predmetmi, učebnými pomôckami.

O tematickom zameraní hrových kútikov, centier aktivít a ich obmieňaní rozhoduje učiteľka spolu s deťmi podľa plánovaných činností, zámerov a podľa záujmu detí o hrové prostredie.

Z audiovizuálnej techniky sa na každej triede nachádza CD prehrávač, s magnetofónom a jeden s USB kľúčom. V 3. triede LCD televízor, kazetový prehrávač, jeden počítač a dva notebooky, celkovo na škole 4 tlačiarne + 4 počítače (pre zamestnancov školy).

Čo sa týka interiéru, schodište je po celej dĺžke vybavené madlami na pridržiavanie sa v prípade potreby, v celej budove sú vymenené okná za nové, plastové, na povale je dostatočný priestor na uloženie menej používaných, objemnejších – sezónnych pomôcok (dopr. prostriedky, vianočné stromčeky, sezónna výzdoba do interiéru - pekne uložené v stojanoch a na policiach, či vyrobených vešiakoch zo železa.

Exteriér (vonkajšie prostredie) zahŕňa dosť malý školský dvor s hernými certifikovanými prvkami (domček, vláčik, šmýkalka s pieskoviskom, besiedka, váhadlové hojdačky, lavičky. Dvor je sčasti trávnatý a sčasti má spevnenú plochu, vrátane gumového chodníka.

Areál materskej školy - dvor je revitalizovaný, s množstvom zelene, kríkov, stromčekov a tují. Nachádzajú sa na ňom aj stromy – gaštan, krík – orgován.

Nezastavaný pozemok materskej školy je oplotený plotom.

Spodné okná na budove a v umývárkach na poschodiach sú chránené bezpečnými mrežami, triedy sú opatrené videofónmi, budova je chránená bezpečnostným poplašným systémom s kódovaním.

Stravovanie je zabezpečené v hygienickom a priestrannom prostredí , s veľkými oknami, 11 zánovnými drevenými stolmi. V jedálni sa nachádza aj oddelená šatňa pre zamestnancov ŠJ.

Školská kuchyňa je zmodernizovaná, kompletne zrekonštruovaná, vybavená nerezovým zariadením, modernou kuchynskou linkou, chladničkou, chrómovanými novými odsávačmi pár, liatou podlahou, zánovným obkladom stien kachličkami. Vymenené boli aj svetlá – neóny.

Pivničné priestory s kotolňou sú v dobrom stave, podliehajú pravidelným kontrolám a revíziám.

Personál má k dispozícii vlastné šatne, s uzamykateľnými skrinkami. (pri triedach, vybavené novým nábytkom).

Pred budovou sa nachádza aj stojan na bicykle.

**9. Vnútorný systém kontroly a hodnotenia detí.**

Konkrétne zameranie a formy hodnotenia detí sú vypracované v ročnom pláne vnútornej kontroly školy vypracovanom v súlade s § 9 ods. 4 písm. c) vyhlášky MŠ SR č. 306/2008 Z. z. v znení vyhlášky MŠ SR č. 308/2009 Z. z.“ V

Cieľom hodnotenia dieťaťa v predprimárnom vzdelávaní je posúdiť aktuálnu úroveň vývinu a rozvoja dieťaťa v jednotlivých oblastiach. Poznatky sú využité pri ďalšom plánovaní výchovno – vzdelávacej činnosti za účelom ďalších pozitívnych rozvojových zmien.

**10. Vnútorný systém kontroly a hodnotenia .**

Konkrétne zameranie kontrolnej činnosti zamestnancov je vypracované v ročnom pláne vnútornej kontroly školy vypracovanom v súlade s § 9 ods. 4 písm. c) vyhlášky MŠ SR č. 306/2008 Z. z. v znení vyhlášky MŠ SR č. 308/2009 Z. z.

**..................................................**

V Košiciach, august 2017 Eva Pačaiová, r.š.